b'\n_START_ARTICLE_\nKontejnerska ladja\n_START_PARAGRAPH_\nKontejnerska ladja je vrsta tovorne ladje, ki vozi svoj tovor v obliki intermodalnih kontejnerjev. So \xc5\xa1iroko uporabljen na\xc4\x8din preva\xc5\xbeanja nerazsutega tovora. Intermodalne kontejnerje se lahko preva\xc5\xbea tudi z vlaki in tovornjaki, ko pride ladja v pristani\xc5\xa1\xc4\x8de. Trenutno je v uporabi okrog 9.500 ladij tega tipa, \xc5\xa1tevilo in kapaciteta ladij se stalno pove\xc4\x8duje._NEWLINE_Kapaciteta kontejnerske ladje se meri v enotah TEU (ang. twenty-foot equivalent unit), dvajset\xc4\x8develjnih standardnih kontejnerjih. Najve\xc4\x8dkrat je uporabljen 40-\xc4\x8develjni kontejner, ki se \xc5\xa1teje za dva TEU. Za te\xc5\xbeke tovore se po navadi uporablja samo en TEU. Najve\xc4\x8dje ladje kot so razred Trojni E (EEE-razred) lahko preva\xc5\xbeajo do 18.270 TEU._NEWLINE_Kontejnerske ladje so po navadi hitrej\xc5\xa1e od tankerjev ali pa ladij z razsutim tovor in imajo name\xc5\xa1\xc4\x8dene mo\xc4\x8dnej\xc5\xa1e motorje. Najve\xc4\x8dkrat jih poganja dvotaktni dizelski motor, ki uporablja poceni gorivo - mazut (ang. Bunker Fuel). Cena tega goriva se po navadi gilje 300-700 $US za tono. Mazut po navadi vsebuje veliko \xc5\xbevepla, zato zelo onesna\xc5\xbeuje okolje. Mo\xc4\x8d motorjev W\xc3\xa4rtsil\xc3\xa4-Sulzer RTA96-C dosega 80.080 kW (108,920 KM), planirani (malo verjetno) MAN B&W K108ME-C pa 136.000 KM (101,415 kW). Po\xc4\x8dasni dvotaktni dizelski (okrog 100 obratov na minuti) imajo dale\xc4\x8d najve\xc4\x8dji termodinami\xc4\x8dni izkoristek pri motorjih z notranjim zgorevanjem - 50%._NEWLINE_Po navadi uporabijo okrog 200-250 ton goriva na dan pri hitrosti 21\xe2\x80\x9325 vozlov (38.9-46.3 km/h). V zadnjem \xc4\x8dasu se uporablja t. i. Slow Steaming, zni\xc5\xbeanje potovalne hitrosti z 27 na 18 vozlov, se tem se porabi pribli\xc5\xbeno 60% manj goriva._NEWLINE_Kontejnerska ladja razreda Trojni-E (EEE-razred), bo dolga 400 metrov in bo najve\xc4\x8dja ladja na svetu \xc4\x8de ne \xc5\xa1tejemo razgrajenih supertankerjev, Knock Nevis in platforme Prelude.'